Народно читалище

 „Селска пробуда- 1884”

 с. Патриарх Евтимово

 selskaprobuda-1884@abv.bg

**Г О Д И Ш Е Н О Т Ч Е Т**

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ОТ НАРОДНО ЧИТАЛИЩЕ „СЕЛСКА ПРОБУДА- 1884” с. Патриарх Евтимово за 2022г.

 През изминалата 2022г. дейността на НЧ „Селска пробуда-1884”

с. Патриарх Евтимово следваше основните приоритети и задачи, за да поддържа културния живот и приобщаване на повече хора към запазване и разпространяване на местното културно наследство. Дейността на читалището беше насочена към развитието на обществения и културен живот в селото.

 Основни задачи:

 -Развитие и обогатяване на културния живот, социалната и образователната дейност на населението.

 - Съвместно с Кметството, Клуба на пенсионера и Движението на жените да участва в организирането на местни празници и събори.

 - Разширяване на читалищната дейност за привличане на повече потребители от местното население.

 - Да опазва културно-историческото наследство и националните традиции.

 - Да спомага за изграждане на ценностна система у децата и младежите.

 - Осигуряване на информация чрез съвременните технологични и комуникационни технологии.

 - Системно обновяване на библиотечния фонд чрез разработване и участия по проекти в Министерство на културата.

 - Осигуряване на сграда за читалището, подобряване на материално-техническата база.

 - Повишаване квалификацията на читалищния служител чрез участие в семинари и обучителни програми.

 Библиотечна дейност:

 Привличането на повече нови потребители и пълноценното задоволяване на информационните, развлекателни и образователни нужди на населението бяха основен приоритет през изминалата година.

 През изминалата 2022г. са регистрирани 67 броя читатели, общият брой посещения в библиотеката са 67 броя . Раздадени са 162 тома литература, от които 53 детска, 109 художествена литература, 70 списания.

 Наличният библиотечен фонд е 5670 библиотечни документи.

 Библиотеката има абонамент за 1 вестник и 1 списание.

 Към библиотеката е създаден клуб „Млад приятел на книгата”, в който членуват 18 деца. Основната цел е у децата да се събуди интереса към четенето, да се представят книгите като източник на познания, стимулиране на мисълта и паметта, обогатяване на речника, подобряване на аналитичното мислене и опознаване на различни традиции и култури.

 През годината в читалнята на библиотеката се представиха презентации и беседи, подреждаха се витрини и изготвяха табла, свързани с бележити дати на личности и празници от местно, регионално и национално ниво.

 На 30.08.2022г. библиотеката беше регистрирана в регистъра на обществените библиотеки, което ни дава възможност да участваме в проекти на Министерство на културата.

 Културно-масова дейност:

 Културно-масовата дейност през годината беше насочена предимно към отбелязване на празници, бележити дати и годишнини. Организираха се тържества за местното население.

 През м. Април.2022г. основахме Танцов клуб „Пранговци” за народни танци от местни жители, които всяка седмица се събират и разучават хора от различни области на България. През м. Юни танцовият клуб взе участие в АРТФест „Тайните на бабината ракла” с. Ягодово.

 През цялата 2022г. бяха подреждани витрини, проведени беседи, литературни четения и изготвени табла, свързани с български писатели, исторически личности, забележителности и честване на празници.

20.01- Почитаме паметта на Св. Патриарх Евтимий. Поднасяне на цветя и венци пред паметника в селото. Беседа за живота и делото на Светеца;

21.01- Бабин ден – ден на родилната помощ. Честване съвместно с Движението на жените и Клуба на пенсионера в ресторанта на селото;

14.02 – Трифон Зарезан - ден на лозаря и виното. Ритуално зарязване на лозовия масив на селото,дегустация на вино, произведено от винарите в селото.

19.02 - 149 г. от обесването на Васил Левски. Изложба на фотоси , книги и документи от живота на Апостола, изложени във фоайето на кметството. В читалнята на библиотеката се проведе беседа за живота и дейността на Левски.

01.03- Баба Марта- Връзване на мартеници за здраве на жителите на селото.

3. 03 – Национален празник на БЪЛГАРИЯ. Полагане на венци и цветя пред паметниците на селото. Табло с фотоси, посветено на Освобождението на България. Беседа в читалнята на библиотеката.

 08.03 - Международен ден на жената. Поетичен рецитал, томбола , викторина и тържествен обяд , организиран съвместно с Движението на жените от селото . Поздравителен адрес от кметския наместник.

21.03- Посрещане на Първа пролет. Тържество в Клуба на пенсионера с участието на Танцова формация „Лазаре” с. Калековец.

09.04- Създаване на Танцов клуб „Пранговци”.

21.04 - 146 години от избухването на Априлското въстание. Табло с фотоси, презентация на тема „Тайни и загадки на Априлското въстание” в читалнята на библиотеката.

24.04 – Велики четвъртък. Великденски базар и боядисване на великденски яйца пред Кметството.

01.05 – Международен ден на труда- табло с фотоси.

06.05 – Гергьовден

21.05 – Св. Св. Константин и Елена - храмов празник на църквата на селото. Водосвет, курбан и фолклорна програма с участието на ТК „Пранговци”, с. Патриарх Евтимово, Танцова формация „Лазаре”, с. Калековец и приятели в центъра на селото.

24.05- Ден на славянската писменост и култура. Табла с произведения, свързани с празника.

02.06 – Ден на Ботев и загиналите за свободата на България. Поднасяне на венци пред паметниците в селото. Изнасяне на слово и едноминутно мълчание в памет на загиналите герои.

26.06- Участие на ТК „Пранговци” на АРТФест „Тайните на бабината ракла” в с.Ягодово.

08.07-145 години от рождението на Елин Пелин. Литературна витрина с произведения на „Певецът на българското село” в читалнята на библиотеката.

18.07-185 години от рождението на Васил Левски. Табло с фотоси и беседа за живота и делото на Апостола.

18.08- 120 години от рождението на Ангел Каралийчев. Четене на приказки от Ангел Каралийчев в читалнята на библиотеката с деца от селото.

06.09- 137 години от Съединението на България. Табло с фотоси и беседа в читалнята на библиотеката .

 22.09 – 114 години от обявяването на Независимостта на България.Изготвяне на табло с фотоси, снимки и цитати, беседа в библиотеката.

01.11 - Ден на Народните Будители. Изготвяне на табла с фотоси на именити будители на България, поставени на Кметството. Витрина и беседа и за народния будител от селото - Стоян Джансъзов .

17.12 - Коледен базар. Продажба на ръчно изработени коледна украса и подаръци от жители на с. Патриарх Евтимово.

26.12 – Коледари за здраве и берекет. Посещение на къщите в селото с Коледари от с. Калековец.

 Честване на КОЛЕДА И НОВА ГОДИНА .

 Материално-техническа база:

 Тъй като сградата на НЧ „Селска пробуда-1884” е полуразрушена и неизползваема,през 2022г. се явихме и спечелихме търг за отдаване под наем на общинска собственост в Община Асеновград. Сградата, която наехме за нуждите на читалището има нужда от частичен ремонт и обзавеждане, което си поставяме като основна задача през 2023г.

 През цялата 2022 година читалищното настоятелство се стремеше да разнообрази делниците и празниците на местното население, да повдигне духа и самочувствието на хората.

 Годишният отчет за осъществените читалищни дейности в изпълнение на програмата за развитие на читалището бе разгледан и приет на заседание на читалищното настоятелство.

 Председател:……………….. Секретар:………………..

 Марина Бобчева Снежа Мурджанова

Народно читалище

 „Селска пробуда- 1884”

 с. Патриарх Евтимово

 selskaprobuda-1884@abv.bg

ПРОЕКТО ПРОГРАМА ЗА РАЗВИТИЕ НА

НАРОДНО ЧИТАЛИЩЕ „ СЕЛСКА ПРОБУДА- 1884”

с. Патриарх Евтимово през 2023г.

 Основната цел на читалище „Селска пробуда-1884” е да поддържа културния живот и приобщаване на повече хора, най-вече младежи към запазване и разпространяване на местното културно наследство.

Неговата задача е да запази и популяризира местните традиции и обичаи, да повдига духа на хората в трудни времена, да събуди у младото поколение интереса към четенето на книги, да осигурява всеобщ достъп до услуги на всички членове на обществото.

 След предоставянето под наем на сграда от Община Асеновград, читалище „Селска пробуда- 1884” си поставя за цел да я превърне в привлекателно място за местните жители и гости на селото.

 ОСНОВНИ ЗАДАЧИ:

1. Ремонт на наетата сграда за читалище, изграждане на материално-техническа база.
2. Развитие и обогатяване на културния живот, социалната и образователната дейност на населението.
3. Организиране на децата и младежите в клубове по интереси.
4. Да спомага за изграждане на ценностна система у децата и младежите.
5. Разширяване на читалищната дейност за привличане на повече потребители от местното население.
6. Създаване на място за приобщаване на новите жители на селото към местното население.
7. Обособяване на кът с предмети и снимки за живота и бита на местните жители през годините.
8. Да опазва културно-историческото наследство и националните традиции.
9. Осигуряване на информация чрез съвременните технологични и комуникационни технологии.

 БИБЛИОТЕЧНА ДЕЙНОСТ

 Най-ценното в една библиотека винаги са били не само книгите, но и нейните читатели. Нашите приоритети са да бъдем полезни на хората във всички области на знанието, да осигурим равен достъп до знания и информация на всички потребители, да превърнем библиотеката в съвременен център за четене и информация.

 Системното обновяване на библиотечния фонд, чрез разработване и участия по проекти в Министерство на културата, организирането на литературни четения и беседи, изготвянето на табла по повод празници и чествания, повишаване квалификацията на читалищния служител чрез участие в семинари и обучителни програми са само част от задачите, които ще се стремим да изпълним през 2023г.

 КУЛТУРНО-МАСОВА ДЕЙНОСТ

 Културно-масовата дейност на читалище „Селска пробуда-1884” през 2023г. ще бъде насочена към организирането и провеждането на мероприятия, свързани с развитието и популяризирането на местните традиции и обичаи.

Участия във фестивали и събори на създадения през 2022г. танцов клуб „Пранговци. Съвместно с Кметството, Клуба на пенсионера и Движението на жените да участва в организирането на местни празници и събори. Да спомага за развитие и обогатяване на културния живот, социалната и образователна дейност чрез разнообразни форми за приобщаване на местното население към постиженията на науката, изкуството и културата.

Председател: Секретар:

Марина Бобчева Снежа Мурджанова

**КУЛТУРЕН КАЛЕНДАР**

на НЧ „Селска пробуда-1884“ с. Патриарх Евтимово за 2023г.

 **м. Януари**

06.01- 175 години от рождението на Христо Ботев

Беседа за живота и дейността на революционера.

20.01- Почитане паметта на Св. Патриарх Евтимий

Поднасяне цветя и венци на паметника в селото. Беседа за живота и делото на Св. Патриарх Евтимий.

 21.01- Бабин ден- Ден на родилната помощ.

Ритуал, посветен на акушерската помощ, честване съвместно с Движението на жените и Клуба на пенсионера.

Празничен обяд на бабите от селото с томбола и поздрав от Танцов клуб „Пранговци”.

 **м. Февруари**

14.02- 80 години от рождението на писателя от с.Патриарх Евтимово Паун Тенев

Подреждане на витрина с произведения на Паун Тенев

14.02- Трифон зарезан- Ден на лозаря и виното

Съвместно с Кметството организиране на ритуално зарязване на лозовия масив и дегустация на вино от местни производители.

19.02- 150 г. от обесването на Васил Левски

 Изложба на фотоси, книги и документи за живота на Апостола. Беседа за живота и дейността му.

 **м. Март**

01.03- Баба Марта

Връзване на мартеници за здраве на жителите на селото.

03.03- 145 години от Освобождението на България.

Полагане на венци и цветя пред паметниците в селото.

Табло с фотоси, посветено на Освобождението на България. Беседа в читалнята на библиотеката.

08.03- Международен ден на жената

Празник за жените в селото. Поетичен рецитал, томбола, викторина и тържествен обяд в ресторанта на селото, организиран съвместно с Движението на жените.

21.03- Първа пролет

Организиране на тържество за посрещането на Първа пролет.

 **м. Април**

16.04- Великден

Традиции и обичаи. Боядисване на яйца пред кметството на Велики четвъртък.

20.04- 147 години от избухването на Априлското въстание

Табло с фотоси и презентация „Причини за неуспеха на Априлското въстание”.

 **м. Май**

21.05- Св. Св. Константин и Елена

Храмов празник на църквата в селото, тържествен водосвет и курбан.

Фолклорна програма с участието на танцов клуб „Пранговци” и приятели.

 **м. Юни**

01.06- Ден на детето

Конкурс за най-красива рисунка на асфалт.

 02.06- Ден на Христо Ботев и загиналите за свободата на България.

Поднасяне на венци и цветя пред паметниците в селото. Изнасяне на слово и почитане с едноминутно мълчание паметта на всички загинали за свободата на България.

03.06- Традиционен събор на с.Патриарх Евтимово

 **м. Юли**

18.07- 186 години от рождението на Васил Левски

Табло с фотоси и беседа за живота и делото на Апостола

 **м. Септември**

06.09- 138 години от Съединението на България.

Табло с фотоси и беседа в читалнята на библиотеката.

22.09- 115 години от обявяването на Независимостта на България.

Табло с фотоси от събитието. Беседа в читалнята на библиотеката.

 **м. Ноември**

01.11- Ден на народните будители.

Табло с фотоси, витрина и беседа за народния будител от селото Стоян Джансъзов.

 **м. Декември**

16.12- Коледен базар в центъра на селото

24.12- Коледа

26.12- Коледари за здраве и берекет

31.12- Нова година

03.11.2022г. Работник библиотекар: с. Патриарх Евтимово Снежа Мурджанова

 секретар на НЧ „Селска пробуда-1884”